Document ID: 31982R2303

Komisijos reglamentas (EEB) Nr. 2303/82
1982 m. rugpjūčio 18 d.
nustatantis tam tikrų pirminio apdirbimo plieno produktų importo retrospektyviąją Bendrijos priežiūrą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1982 m. vasario 5 d. Tarybos reglamentą (EEB) Nr. 288/82 dėl bendrų importo taisyklių [1], ypač į jo 10 ir 14 straipsnius,
atsižvelgdama į 1982 m. birželio 30 d. Tarybos reglamentą (EEB) Nr. 1765/82 dėl bendrų importo iš valstybinę prekybą turinčių šalių taisyklių [2], ypač į jo 10 straipsnį,
pasikonsultavusi su komitetu, nurodytu dviejų pirmiau minėtų reglamentų 5 straipsnyje,
kadangi trečiųjų šalių kilmės tam tikrų strypų ir juostų, priskiriamų bendrojo muitų tarifo 73.10 ex C subpozicijai, importas į Bendriją padidėjo nuo 41950 1980 m. iki 43800 tonų 1981 m.; kadangi per 1982 m. pirmuosius keturis mėne tonų sius importas į Belgiją, Prancūziją, Vokietijos Federacinę Respubliką ir Italiją sudarė 21141 tonų; kadangi 1981 m. minėtų trečiųjų šalių kilmės produktų importas sudarė 18, 3 % Vokietijos Federacinės Respublikos rinkos - didžiausios panašių produktų rinkos Bendrijoje;
kadangi trečiųjų šalių kilmės tam tikros geležies arba plieninės vielos, priskiriamos bendrojo muitų tarifo ex 73.14 subpozicijai, importas į Belgiją, Prancūziją, Vokietijos Federacinę Respubliką ir Italiją padidėjo nuo 64994 tonų 1981 m. iki 26352 tonų per 1982 m. pirmuosius keturis mėnesius; kadangi šio importo rinkos dalis Vokietijos Federacinėje Respublikoje, kuri yra didžiausia panašių produktų rinka Bendrijoje, padidėjo nuo 15,4 % 1981 m. iki 17,6 % 1982 m.; kadangi per tą patį laikotarpį panašių produktų gamyba Vokietijos Federacinėje Respublikoje sumažėjo nuo 253887 tonų iki 66415 tonų;
kadangi trečiųjų šalių kilmės tam tikrų vamzdžių su įsriegtais sriegiais arba vamzdžių, kuriuose sriegiai gali būti įsriegti, priskiriamų bendrojo muitų tarifo 73.18 ex C subpozicijai, importas į Bendrija padidėjo nuo 140771 tonų 1977 m. iki 202136 tonų 1980 m.; kadangi importas į Belgiją, Prancūziją, Vokietijos Federacinę Respubliką ir Italiją padidėjo nuo 111228 tonų 1981 m. iki 59740 tonų per 1982 m. pirmuosius keturis mėnesius; kadangi šio importo rinkos dalis Belgijoje, Prancūzijoje, Vokietijos Federacinėje Respublikoje ir Nyderlanduose padidėjo nuo 22,1 % 1979 m. iki 23,8 % 1981 m.; kadangi per tą patį laikotarpį panašių produktų gamyba Bendrijoje sumažėjo nuo 1357860 tonų iki 1025496 tonų;
kadangi trečiųjų šalių kilmės tam tikrų kvadratinio arba stačiakampio skerspjūvio vamzdžių, priskiriamų bendrojo muitų tarifo 73.18 ex C subpozicijai, importas į Bendriją padidėjo nuo 53612 tonų 1977 m. iki 128646 tonų 1980 m.; kadangi per tą patį laikotarpį panašių produktų vartojimas Bendrijoje buvo palyginti stabilus; kadangi šių produktų importo iš trečiųjų šalių rinkos dalis Belgijoje, Prancūzijoje, Vokietijos Federacinėje Respublikoje ir Nyderlanduose padidėjo nuo 10 % 1978 m. iki 13,1 % 1980 m.; kadangi tokių produktų gamyba Bendrijoje sumažėjo nuo 1644960 tonų 1979 m. iki 1552704 tonų 1981 m.;
kadangi trečiųjų šalių kilmės tam tikrų vinių, vinučių su plačiomis galvutėmis, kabių ir panašių sutvirtinimo detalių, priskiriamų bendrojo muitų tarifo 73.31 ex B subpozicijai, importas į Bendriją padidėjo nuo 25383 tonų 1977 m. iki 53555 tonų 1980 m.; kadangi šio importo rinkos dalis Vokietijos Federacinėje Respublikoje padidėjo nuo 40; 3 % 1977 m. iki 51; 5 % 1981 m., Prancūzijoje nuo 2; 7 % 1977 m. iki 19; 2 % per 1982 m. pirmą ketvirtį ir Belgijoje nuo 13; 1 % 1981 m. iki 16; 5 % per 1982 m. pirmą ketvirtį; kadangi panašių produktų, kuriuos pagamino šių trijų valstybių narių gamintojai, pardavimas atitinkamose šių valstybių narių rinkose sumažėjo nuo 84624 tonų 1977 m. iki 68322 tonų 1981 m.;
kadangi trečiųjų šalių kilmės tam tikrų strypų ir juostų, kampuočių, fasoninių profilių ir specialiųjų profilių, priskiriamų bendrojo muitų tarifo 73.15 B V ex c subpozicijai, importas padidėjo nuo 36374 tonų 1977 m. iki 65014 tonų 1980 m.; kadangi šio importo rinkos dalis Vokietijos Federacinėje Respublikoje padidėjo nuo 18; 3 % 1980 m. iki 20; 2 % 1981 m. ir buvo palyginti stabili (20 %) Prancūzijoje; kadangi panašių produktų gamyba Prancūzijoje sumažėjo nuo 92220 tonų 1980 m. iki 67537 tonų 1981 m.;
kadangi tokiomis aplinkybėmis dėl pirmiau minėtų produktų importo panašių produktų gamintojai Bendrijoje gali patirti žalą ir Bendrija yra suinteresuota nustatyti šio importo Bendrijos priežiūrą,
PRIĖMĖ ŠĮ REGLAMENTĄ:
1 straipsnis
Toliau išvardytų produktų importui į Bendrija taikoma retrospektyvioji Bendrijos priežiūra.
CCT pozicijos Nr. | NIMEXE kodai | Aprašymas |
73.10 C | 73.10-30 | Strypai ir juostos, įskaitant vielos gamybai skirtus strypus, po šaltojo formavimo arba šaltosios apdailos toliau neapdoroti |
73.11 A ex III | 73.11-31 | Kampuočiai, fasoniniai profiliai ir specialieji profiliai po šaltojo formavimo arba šaltosios apdailos toliau neapdoroti, pagaminti iš ritinių, skirtų dar kartą valcuoti, universaliųjų plokščių, lankų, juostelių, lakštų ar plokščių |
ex 73.14 | 73.14-21, 41 | Geležinė arba plieninė viela, neizoliuota, kurioje anglies kiekis ne mažesnis kaip 0,25 % masės ir kurios maksimalus skerspjūvio matmuo ne mažesnis kaip 0,80 mm, neapvilkta ar apvilkta cinku (įskaitant galvanizuotą) |
73.18 ex C | 73.18-62, 64, 82 | Vamzdžiai su įsriegtais sriegiais arba vamzdžiai, kuriuose sriegiai gali būti įsriegti (dujotiekių vamzdžiai), suvirinti, ir kiti suvirinti apskrito skerspjūvio, ne mažesnio kaip 168,3 mm, vamzdžiai |
73.18 ex C | 73.18-86, 88 | Besiūliai arba suvirinti kvadratinio ar stačiakampio skerspjūvio vamzdžiai |
73.31 ex B | 73.31-96 | Kitos vinys, vinutės su plačiomis galvutėmis, kabės ir panašios sutvirtinimo detalės, šaltai štampuotos iš vielos |
73.15 B V ex c) | 73.73-53, 59 | Strypai bei juostos, įskaitant vielos gamybai skirtus strypus, kampuočiai, fasoniniai profiliai ir specialieji profiliai, po šaltojo formavimo arba šaltosios apdailos toliau neapdoroti, nerūdijantys ar atsparūs karščiui ir kiti |
2 straipsnis
Valstybės narės praneša Komisijai apie kiekvieno mėnesio importo kiekį ir vertę (apskaičiuotą cif kanos pagrindu), suskirstytus pagal NIMEXE kodą ir kilmės šalį, ne vėliau kaip iki kito mėnesio, einančio po atitinkamo mėnesio, dešimtos dienos.
3 straipsnis
Reglamento (EEB) Nr. 288/82 II priedas iš dalies keičiamas įterpiant 1 straipsnyje nurodytų produktų CCT pozicijas bei NIMEXE kodus ir įrašant nuorodą "+" skiltyje, pavadintoje "EUR".
4 straipsnis
Šis reglamentas įsigalioja 1982 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1982 m. rugpjūčio 18 d.

Labels: 7
3
1